અમદાવાદ– શેરબજારમાં નરમાઈ વધુ આગળ વધી હતી, જથ્થાબંધ મોંઘવારી દર ઓકટોબરમાં વધીને 3.59 ટકા આવ્યો છે, જે વધીને 6 મહિનાની ઊંચાઈ આવ્યો છે, જેને પગલે ચિંતાનું મોજુ ફરી વળ્યું હતું. તેમજ એશિયાઈ સ્ટોક માર્કેટના નેગેટિવ ન્યૂઝ હતા. પરિણામે શેરોમાં નફારૂપી વેચવાલી ચાલુ રહી હતી. ટ્રેડિંગ સેશનને અંતે બીએસઈ સેન્સેક્સ 91.69(0.28 ટકા) વધી 32,941.87 બંધ રહ્યો હતો. તેમજ નિફટી ઈન્ડેક્સ 38.35(0.38 ટકા) વધી 10,186.60 બંધ થયો હતો. આજે સવારથી લેવાલી અને વેચવાલી એમ બે તરફી કામકાજ રહ્યા હતા. પણ ઈન્ડેક્સ આધારિત શેરોમાં પ્રોફિટ બુકિંગ વધારે હતું, જેથી સેન્સેક્સ અને નિફટી ઘટ્યા હતા. આજે ઓઈલ એન્ડ ગેસ, કેપિટલ ગુડઝ, બેંક અને આઈટી શેરોના ભાવ વધુ ઘટ્યા હતા. જો કે સામે ઓટોમોબાઈલ, એફએમસીજી, મેટલ, ફાર્મા અને કન્ઝ્યુમર ડયુરેબલ સેકટરના શેરોમાં ધીમી ખરીદી જોવા મળી હતી. પણ તેની સામે હેવીવેઈટ શેરોમાં વેચવાલી વધુ હતી. બપોરે યુરોપિયન સ્ટોક માર્કેટ સામાન્ય પ્લસ હતા, પણ સેન્ટિમેન્ટ સુધર્યું ન હતું.